Maija Čiburdanidze

Maija Čiburdanidze (; dzimusi , Kutaisi, Gruzijas PSR) ir Gruzijas starptautiskā lielmeistare (GM, 1984), starptautiskā sieviešu lielmeistare šahā (WGM, 1977). 6. Pasaules čempione šahā (1978-1991).

 Jaunais talants 
Šahu iemācījusies spēlēt astoņu gadu vecumā. Jau 1971. gadā viņa uzvarēja Gruzijas skolēnu čempionātā, bet 1976. gadā triumfēja PSRS jauniešu čempionātā Tbilisi.Championship of USSR juniors - Tbilisi 1976(swiss-9 games) Pēc gada kļuvusi par PSRS sieviešu čempionāta uzvarētāju. 1974. gadā 13 gadu vecumā uzvarējusi starptautiskā sieviešu turnīrā Brašovā (Rumānija), bet 1975. gadā - turnīrā Tbilisi. Čiburdanidzes spēles stils balstījās uz klasiskiem pozicionāliem principiem, bet tajā pašā laikā bija agresīvs, un bija jūtama viņas trenera pazīstamā lielmeistara Eduarda Gufelda ietekme.

 Pasaules čempione (1978-1991) 
Čiburdanidzes kā šahistes progress bija ļoti straujš. Jau savā pirmajā Pasaules čempiones izcīņas ciklā viņa izcīna 2. vietu Tbilisi starpzonu turnīrā 1976. gadā kvalificējoties pretendentu mačiem. 1977. gadā viņa uzvar pretendentu mačos, finālā pieveicot Allu Kušniru ar 7½:6½.1977-78 Candidates Matches Pēc šī panākuma viņai bija jācīnās mačā par Pasaules čempiones nosaukumu ar daudzkārtējo čempioni Nonu Gaprindašvili. Mačs notika Gruzijas pilsētās Picundā un Tbilisi, un noslēdzas ar daudziem negaidītu Čiburdanidzes uzvaru - 8½:6½ (+4 -2 =9).1978 Chiburdanidze - Gaprindashvili Title Match

Pēc tam Čiburdanidze četras reizes sekmīgi aizstāvēja čempiones titulu, kļūstot pēc Veras Menčikas un Nonas Gaprindašvili par trešo visilgāko Pasaules čempioni šaha vēsturē. 1981. gadā viņas Pasaules čempiones titula mačs ar Nanu Aleksandriju beidzās neizšķirti 8:8 (+4 -4 =8), un Čiburdanidze saglabāja čempiones nosaukumu.1981 Chiburdanidze - Alexandria Title Match Trīs gadus vēlāk viņa pārliecinoši uzvarēja Irinu Levitinu ar 8½:5½ (+5 -2 =6).1984 Chiburdanidze - Levitina Title Match Nākamais mačs notika 1986. gadā Sofijā un pretendente bija Jeļena Ahmilovska, bet rezultāts palika iepriekšējais - 8½:5½ (+4 -1 =9).1986 Chiburdanidze - Akhmilovskaya Title Match Arī 1988. gadā tika izcīnīta minimāla uzvara pret Nanu Joseliani ar 8½:7½ (+3 -2 =11).1988 Chiburdanidze - Ioseliani Title Match

1984. gadā FIDE viņai kā otrai šahistei (pēc Nonas Gaprindašvili) piešķīra vīriešu šaha lielmeistara nosaukumu (GM). Par panākumiem šahā 1985. gadā Čiburdanidze tika apbalvota ar Darba sarkanā karoga ordeni.

 Pasaules eksčempione 
1991. gadā ķīniešu šahiste Sje Dzjuņa izcīnīja tiesības spēlēt maču par Pasaules čempiones titulu ar Čiburdanidzi. Tas notika Manilā un beidzās ar pretendentes uzvaru 8½:6½.

Vēlākajos gados Čiburdanidze mēģināja atgūt zaudēto Pasaules čempiones titulu, bet sieviešu šahā dominēja ķīniešu šahistes, kā arī māsas Polgāras, kas padarīja šo uzdevumu par praktiski neizpildāmu. 1995. gada Pasaules pretendentu turnīra finālā Čiburdanidze ar 1½:5½ zaudēja Žužai Polgārai.1994 Tilburg Candidates Tournament Vēlākajos gados, kad Pasaules čempiones nosaukuma izcīņa notika ar izslēgšanas mačiem, Čiburdanidze sasniedza pusfinālu 2001. gadā, bet zaudēja Džu Čeņai, kas vēlāk uzvarēja šajā turnīrā un kļuva par čempioni.2001-02 FIDE Knockout Matches 2004. gadā Čiburdanidze sasniedza pusfinālu, bet atkal zaudēja nākamajai čempionei Antoanetai Stefanovai.2004 FIDE Knockout Matches

 Citi sasniegumi šahā
Čiburdanidze ir ar panākumiem piedalījusies vīriešu šaha turnīros. Viņa ir uzvarējusi starptautiskos turnīros Deli (1984), Baņa Lukā (1985), Belgradā (1992), Vīnē (1993).

No 1978. gada Čiburdanidze ir regulāri piedalījusies Pasaules šaha olimpiādēs, kurās PSRS izlases sastāvā ir izcīnījusi 5 zelta un 2 sudraba medaļas, bet Gruzijas izlases sastāvā (kopš 1992) - 3 zelta, 1 sudraba un 1 bronzas medaļu. Tāpat Gruzijas izlases sastāvā ir uzvarējusi Eiropas komandu šaha čempionātā 1997. gadā.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1961. gadā dzimušie
Kategorija:Gruzijas šahisti
Kategorija:PSRS šahisti
Kategorija:Gruzijā dzimušie
Kategorija:Ar Darba Sarkanā Karoga ordeni apbalvotie
Kategorija:Pasaules čempiones šahā
Kategorija:PSRS Nopelniem bagātie sporta meistari